Момент на сила
Момент на сила, наричан също въртящ момент или само момент, е физична величина, изразяваща въздействието на сила върху въртяща се система, разположена на разстояние от нейната ос на въртене. Моментът е равен на произведението от големината на силата и разстоянието от нейното направление до оста на въртене. Това разстояние се нарича рамо на момента. Тази зависимост може да се представи и като векторно произведение на силата, действаща в дадена точка, и радиус-вектора на точката:

 

В Международната система единици SI моментът се измерва в нютон-метри (N·m).

Извършваната от момента на силата работа W (в джаули) се пресмята така:
 ,
където M е моментът в нютон-метри, ω е ъгловата скорост в радиани за секунди, а t е времето на действие на момента в секунди.

Въртящият момент е важна характеристика на всички видове двигатели.

Източници 

Въртене
Физични величини